**Ministru kabineta noteikumu projekta “Prasības izglītojamo ar speciālām vajadzībām uzņemšanai vispārējās izglītības iestāžu īstenotajās vispārējās izglītības programmās” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2012. gada 16. oktobra noteikumi Nr. 710 “Noteikumi par vispārējās pamatizglītības un vispārējās vidējās izglītības iestāžu nodrošinājumu atbilstoši izglītojamo speciālajām vajadzībām” ir zaudējuši spēku ar 2018.gada 18.jūliju, pamatojoties uz Vispārējās izglītības likuma 53.panta pirmajā daļā ietverto deleģējumu, ir izstrādāts jauns Ministru kabineta noteikumu projekts, kas nosaka prasības izglītojamo ar speciālām vajadzībām uzņemšanai vispārējās izglītības programmās. Noteikumu projekts stāsies spēkā pēc to pieņemšanas Ministru kabinetā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Prasības izglītojamo ar speciālām vajadzībām uzņemšanai vispārējās izglītības iestāžu īstenotajās vispārējās izglītības programmās ” (turpmāk – projekts) izstrādāts, pamatojoties uz Vispārējās izglītības likuma 53.panta pirmajā daļā ietverto deleģējumu Ministru kabinetam noteikt prasības, kādas izvirzāmas vispārējās izglītības iestādēm, lai to īstenotajās vispārējās izglītības programmās uzņemtu izglītojamos ar speciālām vajadzībām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012. gada 16. oktobra noteikumi Nr. 710 “Noteikumi par vispārējās pamatizglītības un vispārējās vidējās izglītības iestāžu nodrošinājumu atbilstoši izglītojamo speciālajām vajadzībām” (turpmāk – noteikumi Nr.710) bija izdoti saskaņā ar Vispārējās izglītības likuma 53. panta pirmās daļas redakciju, kas noteica:  “(1) Vispārējās pamatizglītības un vispārējās vidējās izglītības iestādēs, kurās ir atbilstošs nodrošinājums, var integrēt izglītojamos ar speciālām vajadzībām. Prasības, kādas izvirzāmas vispārējās pamatizglītības un vispārējās vidējās izglītības iestādēm, lai nodrošinātu izglītojamo ar speciālām vajadzībām integrēšanu minētajās izglītības iestādēs, nosaka Ministru kabinets.”  Ar 2018.gada 21.jūnija grozījumiem Vispārējās izglītības likumā, kas stājās spēkā 2018.gada 18.jūlijā, minētā likuma 53.panta pirmā daļa tikai izteikta šādā redakcijā:  “(1) Izglītojamos ar speciālām vajadzībām var uzņemt vispārējās izglītības programmās. Prasības, kādas izvirzāmas vispārējās izglītības iestādēm, lai to īstenotajās vispārējās izglītības programmās uzņemtu izglītojamos ar speciālām vajadzībām, nosaka Ministru kabinets.”  Ievērojot, ka Vispārējās izglītības likuma 53.panta pirmā daļa tika izteikta jaunā redakcijā, ar 2018.gada 18.jūliju spēku zaudēja noteikumi Nr. 710.  Lai izglītojamie ar speciālajām vajadzībām arī no 2018. gada 1.septembra saņemtu atbalsta pasākumus un lai izglītības iestādēm tiktu piesaistīts papildu pedagoģiskais un atbalsta personāls, kā arī vispārējās izglītības iestādēs būtu nodrošināts mācību un citu izglītības iestādes telpu (teritorijas) atbilstošs aprīkojums, ir sagatavots projekts. Projekts saturiski atbilst noteikumiem Nr. 710, bet mainīts noteikumu nosaukums un 1. punkts. Projekta 1. punkts saskaņo Vispārējās izglītības likuma 53. panta pirmās daļas deleģējumu ar noteikumu Nr. 710 saturu.  Lai nodrošinātu atbalstu izglītojamiem ar speciālām vajadzībām iekļaujošas izglītības kontekstā, ministrijā ir izveidota starpinstitucionāla darba grupa par izglītojamo ar speciālām vajadzībām sniedzamo pakalpojumu izmaksu modeļa izstrādi, kuras uzdevums līdz 2018.gada 31.oktobrim izstrādāt kritērijus atbalsta pasākumiem izglītojamiem ar speciālām vajadzībām un nosacījumus speciālās izglītības programmu pieejamībai. Darba grupas noslēgumā tiek plānots sagatavot jaunu Ministru kabineta noteikumu projektu par prasībām izglītojamo ar speciālām vajadzībām uzņemšanai vispārējās izglītības iestāžu īstenotajās vispārējās izglītības programmās, kurā tiks ņemts vērā Veselības ministrijas izteiktais iebildums par 4.2.apakšpunkta, kas nosaka, ka Izglītības iestāde, atverot speciālās izglītības klasi, nodrošina rehabilitāciju, kuru sniedz ārstniecības iestāde, pamatojoties uz līgumu, kas noslēgts ar izglītības iestādes dibinātāju, vai sertificēts izglītības iestādes medicīniskais personāls, svītrošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija |
| 4. | Cita informācija | Nav |

|  |  |  |  |
| --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldību un privātās vispārējās izglītības iestādes. |
| 2. | | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums uz tautsaimniecību ietekmi neatstās.  Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | | Administratīvo izmaksu monetārs novērtējums | Projekts šo jomu neskar. |
| 4. | | Atbilstības izmaksu monetārs novērtējums | Projekts šo jomu neskar. |
| 5. | | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar. | | |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Nepieciešamie saistītie tiesību aktu projekti | Nav |
| Atbildīgā institūcija | Ministrija. |
| Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, novadu un republikas pilsētu pašvaldības, izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta regulējums neatstāj ietekmi uz institūciju cilvēkresursiem un jaunas institūcijas nav nepieciešams veidot. |
| 3. | Cita informācija | Nav |

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa

Jansone 67047973

modra.jansone@izm.gov.lv